CELEX: 31993L0091
Language: ro
Date: 1993-10-29 00:00:00
Title: Directiva 93/91/CEE a Comisiei din 29 octombrie 1993 de adaptare la progresul tehnic a Directivei 78/316/CEE a Consiliului privind apropierea legislațiilor statelor membre referitoare la amenajarea interioară a autovehiculelor (identificarea comenzilor, a martorilor și a indicatoarelor)

13/Volumul 13
            
            
               RO
            
            
               Jurnalul Ofícial al Uniunii Europene
            
            
               101
            
         31993L0091
   
               L 284/25
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 93/91/CEE A COMISIEI
   
   din 29 octombrie 1993
   de adaptare la progresul tehnic a Directivei 78/316/CEE a Consiliului privind apropierea legislațiilor statelor membre referitoare la amenajarea interioară a autovehiculelor (identificarea comenzilor, a martorilor și a indicatoarelor)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (1), astfel cum a fost modificată ultima dată prin Directiva 92/53/CEE (2) și, în special, articolul 13 alineatul (2) al celei dintâi,
   având în vedere Directiva 78/316/CEE a Consiliului din 21 decembrie 1977 privind apropierea legislațiilor statelor membre referitoare la amenajarea interioară a autovehiculelor (identificarea comenzilor, a martorilor și a indicatoarelor) (3) și, în special, articolul 4 al acesteia,
   întrucât Directiva 78/316/CEE este una din directivele speciale pentru procedura de omologare CEE de tip, prevăzută de Directiva 70/156/CEE a Consiliului; întrucât, în consecință, prezentei directive i se aplică dispozițiile adoptate în Directiva 70/156/CEE cu privire la sistemele, componentele și unitățile tehnice separate ale vehiculelor;
   întrucât articolul 3 alineatul (4) și articolul 4 alineatul (3) din Directiva 70/156/CEE necesită, în special, ca fiecare directivă în parte să aibă atașată o fișă de informații care cuprinde punctele relevante din anexa I la directiva în cauză și, de asemenea, un certificat de omologare de tip în conformitate cu anexa VI, în scopul prelucrării computerizate a omologării;
   întrucât Directiva 76/756/CEE a Consiliului din 27 iulie 1976 privind apropierea legislațiilor statelor membre referitoare la instalarea dispozitivelor de iluminat și de semnalizare luminoasă ale autovehiculelor și ale remorcilor acestora (4), astfel cum a fost modificată ultima dată prin Directiva 91/663/CEE (5), definește simbolul utilizat pentru identificarea comenzii dispozitivelor de corectare a orientării farurilor și întrucât această identificare trebuie menținută;
   întrucât practica a demonstrat că unele cerințe necesită o modificare sau o clarificare, în special prin utilizarea noilor simboluri care sunt în prezent recunoscute internațional și standardizate de Organizația Internațională pentru Standardizare (ISO), precum și prin eliminarea anumitor simboluri care nu mai sunt utilizate; întrucât trebuie luate în considerare și utilizate pe scară largă noile tehnici de identificare constând din utilizarea cuvintelor și prescurtărilor în locul simbolurilor pentru comenzi, martori și indicatoare; întrucât urmează să fie introduse cerințe specifice, în momentul în care vor exista cunoștințe mai detaliate pentru a permite proiectarea pe baza noilor tehnici de identificare;
   întrucât dispozițiile prezentei directive sunt conforme cu avizul Comitetului pentru adaptarea la progresul tehnic, instituit prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   (1)   Finalul articolului 1 din Directiva 78/316/CEE se modifică după cum urmează:
   
      „… șine și a tractoarelor agricole și forestiere și a tuturor mașinilor mobile.”
   
   (2)   Lista anexelor și anexele I, II, III și IV la Directiva 78/316/CEE se modifică în conformitate cu anexa la prezenta directivă.
   Articolul 2
   (1)   Începând cu 1 aprilie 1994, din motive legate de amenajările interioare (identificarea comenzilor, a martorilor și a indicatoarelor), statele membre:
   
               —
            
            
               nu pot să refuze omologarea CEE de tip sau omologarea națională pentru un tip de autovehicul
               sau
            
         
               —
            
            
               nu pot să interzică înmatricularea, vânzarea sau introducerea în circulație a vehiculelor
            
         dacă amenajările interioare (identificarea comenzilor, a martorilor și a indicatoarelor) corespund cerințelor Directivei 78/316/CEE, modificată de prezenta directivă.
   (2)   Începând cu 1 octombrie 1995, statele membre:
   
               —
            
            
               nu mai acordă omologarea CEE unui tip de vehicul,
            
         
               —
            
            
               pot refuza acordarea omologării naționale unui tip de vehicul și
            
         
               —
            
            
               pot refuza înmatricularea, vânzarea și introducerea în circulație a vehiculelor noi care nu sunt însoțite de un certificat de conformitate, în conformitate cu Directiva 70/156/CEE,
            
         din motive legate de amenajările interioare (identificarea comenzilor, a martorilor și a indicatoarelor), dacă nu sunt îndeplinite cerințele Directivei 78/316/CEE, modificată de prezenta directivă.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive înainte de 31 martie 1994. Ele informează de îndată Comisia cu privire la aceasta.
   (2)   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (3)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă se adresează statelor membre.
   
      Adoptată la Bruxelles, 29 octombrie 1993.
      
         
            Pentru Comisie
         
         Martin BANGEMANN
         
         
            Vicepreședinte
         
      
   
   
      (1)  JO L 42, 23.2.1970, p. 1.
   
      (2)  JO L 225, 10.8.1992, p. 1.
   
      (3)  JO L 81, 28.3.1978, p. 3.
   
      (4)  JO L 262, 27.9.1976, p. 1.
   
      (5)  JO L 366, 31.12.1991, p. 17.
   ANEXA
   În lista anexelor:
   
               —
            
            
               se elimină asteriscurile după titlurile anexelor I-IV și notele de subsol aferente;
            
         
               —
            
            
               titlul anexei V se citește: „Fișă de informații”;
            
         
               —
            
            
               la sfârșitul listei se adaugă o nouă anexă VI cu următorul titlu: „Certificat de omologare CEE de tip.”
            
         
      Anexa I se modifică după cum urmează:
   Punctul 2.1 se elimină.
   Punctele 2.2 și 2.3 se renumerotează 2.1 și 2.2.
   Punctele 2.4-2.6 se elimină.
   Punctele 2.7-2.9 se renumerotează 2.3-2.5.
   După punctul 2.5 se adaugă următorul punct nou 2.6:
   
      2.6.   Dispozitiv de afișare a informațiilor.
      «Dispozitiv de afișare a informațiilor» desemnează un dispozitiv de afișare capabil să afișeze mai multe tipuri de informații sau mesaje.”
   
   Punctele 2.10-2.20 se elimină.
   Punctul 3.1 se modifică după cum urmează:
   
      
                  „3.1.
               
               
                  Cererea pentru omologarea CEE a unui tip de vehicul, în ceea ce privește identificarea comenzilor, a martorilor și a indicatoarelor, trebuie depusă de constructor în conformitate cu articolul 3 alineatul (4) din Directiva 70/156/CEE.”
               
            
   Punctul 3.2 se modifică după cum urmează:
   
      
                  „3.2.
               
               
                  În anexa V este prezentat un model de fișă de informații.”
               
            
   Punctul 3.2.1 se elimină.
   Punctul 4 se modifică după cum urmează:
   
      „4.   ACORDAREA OMOLOGĂRII CEE DE TIP
      
                  4.1.
               
               
                  Omologarea CEE de tip se acordă în temeiul articolului 4 alineatul (3) din Directiva 70/156/CEE dacă sunt îndeplinite cerințele corespunzătoare.
               
            
                  4.2.
               
               
                  În anexa VI este prezentat un model de certificat de omologare CEE de tip.
               
            
                  4.3.
               
               
                  Pentru fiecare tip de vehicul omologat se atribuie un număr de identificare în conformitate cu anexa VII la Directiva 70/156/CEE. Același stat membru nu trebuie să aloce același număr altui tip de vehicul.”
               
            
   Punctul 5.1.1: prima teză se modifică după cum urmează:
   
      „Atunci când sunt montate, comenzile, martorii și indicatoarele menționate la anexa II trebuie identificate prin simboluri.”
   
   Punctul 5.1.2 se modifică după cum urmează:
   
      
                  „5.1.2.
               
               
                  Dacă pentru identificarea comenzilor, a martorilor și a indicatoarelor menționate în anexa III se utilizează simboluri, acestea trebuie să fie în conformitate cu cele indicate în anexa menționată.”
               
            
   Punctul 5.1.3 se modifică după cum urmează:
   
      
                  „5.1.3.
               
               
                  Pentru identificarea comenzilor, a martorilor și a indicatoarelor, altele decât cele menționate în prezenta directivă, pot fi utilizate alte simboluri decât cele prezentate în anexele II și III, cu condiția să nu existe pericolul confuziei cu cele prevăzute în anexele menționate.”
               
            
   După punctul 5.1.4 se adaugă următoarele puncte noi:
   
      
                  „5.1.5.
               
               
                  Pentru afișarea mesajelor din orice sursă poate fi utilizat un dispozitiv de afișare a informațiilor care îndeplinește următoarele cerințe:
                  
                              5.1.5.1.
                           
                           
                              martorii pentru frână, farul principal și indicatorul de direcție nu trebuie să apară pe același dispozitiv de afișare a informațiilor;
                           
                        
                              5.1.5.2.
                           
                           
                              martorii și indicatoarele dintr-un dispozitiv de afișare a informațiilor trebuie să ofere informații relevante ori de câte ori apare situația care a cauzat intrarea lor în funcțiune;
                           
                        
                              5.1.5.3.
                           
                           
                              dacă sunt afișate două sau mai multe mesaje, acestea trebuie fie să se repete automat succesiv, fie să fie indicate astfel încât să poată fi văzute și identificate de către conducătorul auto;
                           
                        
                              5.1.5.4.
                           
                           
                              cerințele anexei III cu privire la culoare nu se aplică martorilor și indicatoarelor care apar pe un dispozitiv de afișare a informațiilor.”
                           
                        
            
   Punctul 5.2.3 se modifică după cum urmează:
   
      
                  „5.2.3.
               
               
                  Simbolurile trebuie să se distingă într-o manieră clară de fundal.”
               
            
   Punctul 5.2.4 se modifică după cum urmează:
   
      
                  „5.2.4.
               
               
                  Culorile utilizate pentru martori trebuie să fie cele prevăzute în anexele II și III.”
               
            
   După punctul 5.2.4 se adaugă un nou punct 5.2.5:
   
      
                  „5.2.5.
               
               
                  Atunci când se combină o comandă, un indicator sau un martor, se poate utiliza un simbol comun pentru o astfel de combinație.”
               
            
   Punctele 6 și 7 se modifică după cum urmează:
   
      „6.   MODIFICĂRILE OMOLOGĂRILOR
      
                  6.1.
               
               
                  În cazul modificării omologărilor acordate în conformitate cu prezenta directivă se aplică dispozițiile articolului 5 din Directiva 70/156/CEE.
               
            7.   CONFORMITATEA PRODUCȚIEI
      
                  7.1.
               
               
                  Măsurile pentru asigurarea conformității producției trebuie luate în conformitate cu dispozițiile prevăzute la articolul 10 din Directiva 70/156/CEE.”
               
            
   Punctele 8 și 9 se elimină.
   
      Anexa II se modifică după cum urmează:
   Se elimină notele (a)-(e).
   Sub titlu se introduce următoarea teză nouă:
   
      „(Simbolurile sunt în conformitate cu Standardul internațional ISO 2575, ediția a patra –1982-11-15.)”
   
   Simbolurile care apar în figurile 1-29 se înlocuiesc cu cele din figurile 1-23 de mai jos:
   
      
   
      
   
      
   
      
   
      
   
      
   
      
   
      
   
      
   
      Anexa III se modifică după cum urmează:
   Nota se elimină.
   Sub titlu se introduce următoarea teză nouă:
   
      „(Simbolurile sunt conforme cu standardul internațional ISO 2575, ediția a patra 1982-11-15).”
   
   Simbolurile care apar în figurile 1 și 2 se înlocuiesc cu cele din figurile 1-11 de mai jos:
   „
         
      
         
      
         ”
   
      
   
      Anexa V se elimină și se înlocuiește cu următoarea anexă V. Se adaugă în continuare o nouă anexă VI.
   
      
         „ANEXA V
         
            
         
            
         
            
      
   
   
      
         „ANEXA VI